สวัสดีค่ะจะมาปรึกษาเรื่องการมีเพสสัมพันธ์ค่ะ พอดีวันที่7ดิฉันได้มีการมีพสพ.กับแฟนค่ะใส่ถุงยางป้องกันแต่ตอนแรกของแฟนมันจ่ออยู่ยังไม่ได้ใส่ถุงแต่ว่าเข้าไปไม่ลึกค่ะแล้วก็ใส่ถุงป้องกัน พอมาวันนี้วันที่9ได้มีเลือดออกเปื้อนกางเกงในค่ะและมีลิ่มๆออกมาด้วยเป็นเส้นๆเปื้อนออกมาไม่เยอะค่ะ อยากทราบว่ามันเกิดจากอะไรหรอคะเสี่ยงท้องไหมหรือว่า ปจด.ดิฉันจะมาหรอคะคุณ
สวัสดีค่ะ การมีเพศสัมพันธ์โดยการใช้ถุงยางอนามัย จะมีโอกาสตั้งครรภ์ได้ประมาณ 2%-18%ส่วนการมีเลือดออกในวันที่ 9 พ.ค. หากเป็นช่วงวันที่ที่ประจำเดือนควรจะมา ก็น่าจะเป็นประจำเดือนได้ และหากหลังจากนี้ได้มีเลือดออกนาน 2-7 วัน ก็ถือเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นแต่หากไม่ใช่ช่วงวันที่ประจำเดือนควรจะมา หรือมีเลือดออกเพียง 1 วัน แล้วหายไป ก็ไม่น่าใช่ประจำเดือน แต่อาจเกิดจากสาเหตุต่างๆ เช่น เป็นเลือดออกช่วงไข่ตก มีมดลูกอักเสบ หรือเป็นผลจากการใช้ยาฮอร์โมนต่างๆ เป็นต้นดังนั้น หากไม่ใช่ข่วงวันที่ที่ประจำเดือนควรจะมา หรือยังคงมีเลือดออกมาผิดปกติอีกเรื่อยๆ ก็ควรไปพบแพทย์เพื่อตรวจค่ะ ส่วนการที่จะทราบจะมีการตั้งครรภ์หรือไม่นั้น ก็ให้ตรวจหาการตั้งครรภ์หลังจากมีเพศสัมพันธ์ไปแล้วประมาณ 2 สัปดาห์ค่ะ